open-index/open-wikipedia-markdown huggingface dataset:
காசினிக்கீரை

**சிக்கரி** (காசினி) என்பது ஒருவகைச் செடி ஆகும். இதன் தாவரப் பெயர் **சிகோரியம் இண்டிபஸ்** ஆகும். சிக்கரி செடியின் வேர் முள்ளங்கி போன்றிருக்கும்.

சிக்கரி செடியின் வேரைக் காயவைத்து, வறுத்துப் பொடியாக்குவதன் மூலம் பெறுவது சிக்கரித் தூள் ஆகும்.  காப்பி சுவையாக இருக்க, காப்பிக் கொட்டைத் தூளுடன், சிக்கரித் தூளை 80க்கு 20 என்ற விகிதத்தில் கலந்து தயாரிக்கப்படுகிறது.

இந்தியாவில் சிக்கரி செடி பஞ்சாப் மற்றும் ஆந்திரபிரதேசம், பீகார், பஞ்சாப், இமாச்சலப் பிரதேசம், அசாம், மகாராஷ்டிரம், குஜராத், தமிழ்நாடு மற்றும் ஒடிசா உள்ளிட்ட மாநிலங்களில் பயிரிடப்படுகிறது.

## மருத்துவ குணங்கள்
சிக்கரி உடல் சூட்டைத் தணித்து மூச்சுத் திணறல்,  அஜீரணம், தலைவலி ஆகியவற்றை நீக்குகிறது. மூளையை சுறுசுறுப்பாக்கும் மருந்தாகவும் செயல்படுகிறது. சிக்கரிக் கசாயம் மாதவிடாய் போக்கை சீர் செய்கிறது. ஈரல் நோய்களை குணமாக்கி, சிறுநீர் கழிப்பை அதிகப்படுத்துவதுடன், வயிற்றுப்பூச்சிகளை அழிக்கிறது. சிக்கரி கால்நடைகளின் வயிற்றுப்பூச்சிகளை அகற்றுகிறது.

## மேற்கோள்கள்


## வெளி இணைப்புகள்
* Dogfish Head's Chicory Stout 
* History of Belgian Endive 
* Species of chicory and endive
* Edibility of Chicory: Edible parts and identification of wild Chicory.
* Chicory, from Nature Manitoba 

பகுப்பு:மூலிகைகள்
பகுப்பு:கீரைகள்
ஐஎன்ஜி வைசியா வங்கி

**ஐஎன்ஜி வைசியா வங்கி** இந்தியாவின் பெங்களூருவை தலைமையிடமாகக் கொண்டு செயற்பட்டுவந்த தனியார் வங்கியாகும். வணிக சேவைகள், தனிநபர் வங்கி உள்ளிட்ட சேவைகளை வழங்கிவந்தது, 1930 முதல் இந்தியாவில் செயல்பட்டுவந்த **வைசியா வங்கியினை** டச்சு நிறுவனமான ஐஎன்ஜி குழுமம் 2002 ஆம் ஆண்டு வாங்கியதன் மூலம் **ஐஎன்ஜி வைசியா வங்கி** என்று பெயர் மாற்றப்பட்டது. ஒரு இந்திய வங்கியுடன், ஒரு வெளிநாட்டு வங்கி இணைந்தது இதுவே முதல் முறையாகும். நவம்பர் 20,  2014, இல் ஐ.என்.ஜி வைசியா வங்கியை கோடக் மகிந்தரா வங்கியுடன் இணைக்க முடிவெடுத்தனர். இதனால் கோடாக் மகேந்திரா வங்கி இந்தியாவின் நான்காவது பெரிய தனியார்துறை வங்கியாக மாறியது.  2015 ஆம் ஆண்டு ஏப்ரல் மாதத்தில் இந்திய ரிசர்வ் வங்கி இந்த இணைப்புக்கு ஒப்புதல் வழங்கியது.

## மேற்கோள்கள்

பகுப்பு:இந்திய வங்கிகள்
நானு அவனல்ல... அவளு

**நானு அவனல்ல...அவளு** (, தமிழ்: நான் அவனல்ல...அவள்) என்பது 2015 ஆம் ஆண்டு பி.எஸ். லிங்கதேவரு என்பவரது இயக்கத்தில் வெளியாகிய கன்னடத் திரைப்படம் ஆகும். இத் திரைப்படத்தின் கதையானது தமிழகத்தைச் சேர்ந்த பிரபல திருநங்கை எழுத்தாளர் லிவிங் ஸ்மைல் வித்யாவின் ’ஐ அம் வித்யா’ என்ற சுயசரிதையை அடிப்படையாகக் கொண்டது. இத் திரைப்படத்தில் சஞ்சாரி விஜய் முன்னணி கதாபாத்திரத்தில் நடித்திருந்தார்.

62 ஆவது இந்திய தேசிய திரைப்பட விருதில் இத்திரைப்படதிற்கு இரு விருதுகள் கிட்டின. சிறந்த நடிகருக்கான விருது சஞ்சாய் விஜய்க்கும், சிறந்த ஒப்பனைக் கலைஞருக்கான விருது ராஜூ நாகராஜுக்கும் கிடைத்தது.

## கதை
இத்திரைப்படத்தின் கதையானது ஒவ்வொரு திருநங்கையரும் சந்திக்கின்ற வாழ்க்கைப் போராட்டத்தை எதார்த்தம் மீறாமல், தத்துருவமாக காட்சிபடுத்தியிருந்தார் இயக்குநர். சமூகத்தின் புறக்கணிப்புக்களையும், வாழ்க்கையின் ஏமாற்றங்களையும் தினந்தோறும் சகித்துக் கொண்டு வாழ்கின்ற ஒரு திருநங்கையின் வாழ்வைச் சொல்லும் ஒரு கதையாகும்.

## மேற்கோள்கள்

பகுப்பு:2015 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
ஆளுமைகள் தருணங்கள் (நூல்)

**ஆளுமைகள் தருணங்கள்**, ரவிசுப்பிரமணியன் எழுதிய, எழுத்தாளர்கள் மற்றும் கலைஞர்களைப் பற்றிய நூலாகும்.

## அமைப்பு
இந்நூலில் எம்.வி.வி., கரிச்சான் குஞ்சு, கவிஞர் அபி, மதுரை சோமு, பி.பி.சீனுவாஸ், எஸ். வி. சகஸ்ரநாமம், ஓவியர் மருது, ஓவியர் ஜே.கே., பாலு மகேந்திரா, தேனுகா, ருத்ரய்யா ஆகியோரைப் பற்றிய ஆளுமைகளுடன் பகிர்ந்துகொண்ட தருணங்களை நூலாசிரியர் எழுதியுள்ளார்.

## உசாத்துணை
'ஆளுமைகள் தருணங்கள்', நூல், (2011; காலச்சுவடு பப்ளிகேஷன்ஸ் (பி) லிமிடெட், 669, கே.பி.சாலை, நாகர்கோவில்)

## மேற்கோள்கள்


## வெளி இணைப்புகள்
*கலைஞர்களின் வாழ்க்கைக்குள், தி இந்து, 4 ஏப்ரல் 2015

பகுப்பு:2011 தமிழ் நூல்கள்
குரோமியம்(IV) குளோரைடு

**குரோமியம்(IV) குளோரைடு** *(Chromium(IV) chloride)* என்பது CrCl4  என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நிலைப்புத்தன்மையற்ற இந்த குரோமியம் சேர்மம் குரோமியம்(III) குளோரைடும் குளோரின் வாயுவும் உயர் வெப்பநிலைகளில் வினைபுரிவதால் உருவாகிறது. அறை வெப்பநிலையில் குரோமியம்(IV) குளோரைடு மீண்டும் குரோமியம்(III) குளோரைடு மற்றும் குளோரின் வாயுவாக சிதைவடைகிறது.

## மேற்கோள்கள்

பகுப்பு:குரோமியம் - ஆலசன் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:குரோமியம்(IV) சேர்மங்கள்
இணை மெய்கோள்

**இணை மெய்கோள்** (*parallel postulate*) என்பது, யூக்ளிடிய வடிவியலில் பயன்படும் ஒரு முக்கியமான மெய்கோள் ஆகும். யூக்ளிடின் எலிமெண்ட்ஸ் புத்தகத்தில் ஐந்தாவதாக தரப்பட்டுள்ளதால், இது **யூக்ளிடின் ஐந்தாவது மெய்கோள்** (Euclid's fifth postulate) என்றும் அழைக்கப்படுகின்றது.

இணை மெய்கோளின் கூற்று:


*இரு [[கோடு (வடிவவியல்)|கோடுகளை]] ஒரு [[கோட்டுத்துண்டு]] வெட்டும்போது, கோட்டுத்துண்டின் ஒரேபக்கத்தில் உண்டாகும் ஒரு சோடி உட்கோணங்களின் கூட்டுத்தொகையானது இரண்டு [[செங்கோணம்|செங்கோணங்களின்]] அளவைவிடக் குறைவாக இருந்தால், அக்கோணங்கள் அமையும் பக்கத்தில் அந்த இரண்டு கோடுகளையும் முடிவில்லாமல் நீட்டிக்கும்போது, அக்கோடுகள் ஒன்றையொன்று சந்திக்கும்.*


யூக்ளிடிய வடிவவியல் என்பது, இணை மெய்கோள் உட்பட்ட, யூக்ளிடின் அனைத்து மெய்கோள்களையும் நிறைவு செய்யும் வடிவவியல் ஆகும். இணை மெய்கோளை நிறைவுசெய்யாத வடிவவியல் *யூக்ளிடியமுறையற்ற வடிவவியல்* எனப்படும்.

## இணை மெய்கோளின் மறுதலை

யூக்ளிடால் அவரது ஐந்தாவது மெய்கோளின் மறுதலையாக இணை மெய்கோளின் மறுதலை எதுவும் தரப்படவில்லை. இம்மறுதலைக்குச் சமானமான கூற்று ஒன்றின் நிறுவல் அவரது புத்தகம் எலிமெண்ட்சில் (புத்தகம் I-கூற்று 27) உள்ளது: 
:*இரு கோடுகளை வெட்டும் மற்றொரு கோடு ஒன்றுக்கொன்று சமமான ஒன்றுவிட்ட கோணங்களை உண்டாக்குமானால் அவ்விரு கோடுகளும் இணை.*

இது யூக்ளிடின் கூற்று 16 க்குச் சமானமானதாக உள்ளதாகக் கணிதவியலாளர் டி மார்கன் குறிப்பிட்டுள்ளார். இவ்விரண்டும் ஐந்தாவது மெய்கோளைச் சார்ந்திராவிட்டாலும், இரண்டாவது மெய்கோளைச் சார்ந்துள்ளன

## குறிப்புகள்

## வெளியிணைப்புகள்
*http://mathworld.wolfram.com/ParallelPostulate.html

பகுப்பு:யூக்ளிடிய வடிவவியல்
குரோமியம் அறுபுளோரைடு

**குரோமியம் அறுபுளோரைடு** *(Chromium hexafluoride or chromium(VI) fluoride)* என்பது CrF6 என்ற மூலக்கூற்று வாய்ப்பாடு கொண்ட கருத்தியலான கனிம வேதியியல் சேர்மமாகும். முன்னதாக இச்சேர்மம் -100 <sup>0</sup> செ வெப்பநிலையில்  சிதைவடையக்கூடிய ஒரு மஞ்சள் நிறமான திண்மம் எனக் கருதப்பட்டது. ஆனால் , பின்னர் இது குரோமியம் ஐம்புளோரைடு (CrF5) . என அறியப்பட்டது. 

## தோல்வியில் முடிந்த தொகுப்பு முறைகள்

குரோமியம் உலோகத்தை 400<sup>0</sup> செ வெப்பநிலையில் 20 மில்லியன் பாஸ்கல் அழுத்தத்தில் செயலறு நிலை புளோரினேற்றம் செய்து உடனடியாக வினைகலனில் இருந்து நீக்கி உறைய வைத்தால் சிதைவடைவைத் தடுத்து இதைத் தயாரிக்க முடியும் எனக் கருதப்பட்டது.
 
:Cr + 3 F2 → CrF6

ஆனாலும், குரோமியம் அறுபுளோரைடுக்குப் பதிலாக குரோமியம் ஐம்புளோரைடுதான் உருவானது. 

:2 Cr + 5 F2 → 2 CrF5

குரோமியம் அறுபுளோரைடு இன்றுவரை தயாரிக்கப்படவில்லை...

## மேற்கோள்கள்

பகுப்பு:குரோமியம் - ஆலசன் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:கருத்தியலான வேதிச் சேர்மங்கள்
பகுப்பு:அறுபுளோரைடுகள்
பகுப்பு:குரோமியம்(VI) சேர்மங்கள்
குரோமியம்(II) ஆக்சைடு

**குரோமியம்(II) ஆக்சைடு** *(Chromium(II) oxide)* என்பது CrO   என்ற மூலக்கூறு வாய்ப்பாடு கொண்ட கனிம வேதியியல் சேர்மமாகும். குரோமியம் மற்றும் ஆக்சிசன்  தனிமங்கள் இணைந்து இச்சேர்மம் உருவாகிறது. கருப்புநிறத் தூளாக காணப்படும் இச்சேர்மம் பாறையுப்பு வடிவில் படிகமாகிறது.     குரோமியம்(III) ஆக்சைடை, ஐப்போபாசுபைட்டுகள் குரோமியம்(II) ஆக்சைடாக குறைக்கின்றன.

:H3PO2 + 2 Cr2O3 → 4 CrO + H3PO4

சுற்றுச் சூழலில் எளிதாக குரோமியம்(II) ஆக்சைடு ஆக்சிசனேற்றம் அடைகிறது.

## மேற்கோள்கள்

## இவற்றையும் காண்க

* குரோமியம்(III) ஆக்சைடு
* குரோமியம்(IV) ஆக்சைடு
* குரோமியம்(VI) ஆக்சைடு

பகுப்பு:குரோமியம்(II) சேர்மங்கள்
பகுப்பு:ஆக்சைடுகள்
பகுப்பு:ஒடுக்கிகள்
பகுப்பு:குரோமியம்-ஆக்சிசன் சேர்மங்கள்
பகுப்பு:பாறை உப்பு படிகக் கட்டமைப்பு
தாஸ் வங்கி

**தாஸ் வங்கி** () இந்தியாவில் செயல்பட்டுவந்த வணிக வங்கியாகும். இது, ஆலமோகன் தாஸ் என்பவரால் 1939இல் கல்கத்தாவில் தொடங்கப்பட்டது. இவ்வங்கி வங்காளம் முழுவதும் 60 கிளைகளுடன் செயற்பட்டுவந்தது. இந்தியப் பிரிவினையில் பாகிஸ்தான் பிரிந்து தனிநாடான போது இவ்வங்கியை மூடும் நிலை ஏற்பட்டது. ஏனெனில் இவ்வங்கியின் அதிகமான கிளைகள் வங்காளத்தின் கிழக்கு பகுதியில் அமைந்திருந்தன. இப்பகுதிகள் புதிய பாகிஸ்தான் நாட்டின் பகுதிகளாயின.

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
C

thumb|Cஇன் வளைந்த வடிவங்களை எழுதும் முறை
right|thumb|100x100px|பதிப்புரிமைக் குறியீட்டில் C

**C** (**சீ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் மூன்றாவது எழுத்து ஆகும். இது ஆங்கிலத்தில் ஸீ எனப் பலுக்கப்படும். உரோம எண்களில் C என்பது 100ஐக் குறிக்கும். பதினறும எண் முறைமையில் C என்பது 12ஐக் குறிக்கும்.

## கணிதத்திலும் அறிவியலிலும்

வடிவவியலில், கோட்டுத்துண்டங்கள், கோடுகள் முதலியவற்றைக் குறிப்பதற்கு A, B, C முதலிய ஆங்கிலப் பேரெழுத்துகள் பயன்படுத்தப்படும். வழமையான குறிப்பீட்டில், ABC என்ற ஒரு முக்கோணியின் ஒரு கோணம் C பேரெழுத்தாலும் அதற்கெதிரான பக்கம் c சிற்றெழுத்தாலும் குறிக்கப்படும். இயற்கணிதத்தில் சேர்மானங்களின் எண்ணிக்கையைக் குறிப்பிடவும் C பயன்படுத்தப்படும். சிக்கலெண்களின் தொடையைக் குறிப்பிட \mathbb{C} பயன்படுத்தப்படும்.

இயற்பியலில், கொள்ளளவத்தைக் குறிக்க C பயன்படுத்தப்படுகின்றது. மின்னேற்றத்தின் அனைத்துலக முறை அலகான கூலோத்தின் குறியீடு C ஆகும். வெற்றிடத்தில் ஒளியின் கதி cஆல் குறிக்கப்படும்.

வேதியியலில், காபனின் வேதிக் குறியீடு C ஆகும். மூலர்ச் செறிவைக் குறிக்க c பயன்படுத்தப்படும்.

## மேற்கோள்கள்

## வெளியிணைப்புகள்
*
*
*

பகுப்பு:இலத்தீன்
ஹயாத் ரெஜன்ஸி கொல்கத்தா

**ஹயாத் ரீஜென்சி கொல்கத்தா** (*Hyatt Regency Kolkata*) (ஹயாத் ஆட்சியாண்மை), ஒரு ஐந்து நட்சத்திர மதிப்பு உணவு விடுதி ஆகும். இது இந்தியாவின் கொல்கத்தாவில் அமைந்துள்ளது.. இந்த விடுதி நகரத்தின் பிற பாகங்களுடன் இணைந்துள்ளது, அத்துடன் இந்த இங்கிருந்து நேதாஜி சுபாஷ் சந்திர போஸ் பன்னாட்டு/உள்நாட்டு விமான நிலையம் மற்றும் ஹவுரா தொடருந்து நிலையம் ஆகியவை 11 கிலோ மீட்டர் (6.83 மைல்) தொலைவில் அமைந்துள்ளது. இது கொல்கத்தாவில் சுமார் 6.5 ஏக்கர் பரப்பளவினைக் கொண்டு பரந்துவிரிந்துள்ளது. இந்த விடுதியில் 233 அறைகள் மற்றும் 13 அறைத்தொகுதிகள், சிறப்புமிக்க உணவகங்கள், உடற்பயிற்சி நிலையத்துடன் கூடிய மருத்து நீருற்று, சுவர்ப்பந்து மற்றும் டென்னிசு விளையாடும் இடம், நீச்சல் குளம் ஆகியவை அமைந்துள்ளன.

## வரலாறு

இந்த ஹோட்டல் ஆகஸ்ட் 10, 2002 இல் திறக்கப்பட்டது. உப்பு ஏரி நகரம் என்று அழைக்கப்படும் பிதான்னகரத்தில் முதன் முதலாகத் தொடங்கப்பட்ட ஐந்து நட்சத்திர ஹோட்டல் இதுவாகும்.கொல்கத்தாவின் தலைநகரில் உள்ள மக்கள் தொகையினை சரிசெய்யும் வகையில் பிதான்னகரம் 1958 மற்றும் 1965 ஆம் ஆண்டுகளில் மேம்படுத்தப்பட்டது.

கிழக்கு நகரச் சாலையின் முக்கியப் பகுதியில் இந்த ஹோட்டல் அமைந்துள்ளதால், கொல்கத்தாவின் கிழக்குப் பகுதியினை, உப்பு ஏரி நகரத்துடனும், கொல்கத்தாவின் வடகிழக்குப் பகுதியினை தெற்குப் பகுதியுடனும் இந்த ஹோட்டல் இணைக்கிறது.

## இருப்பிடம்

விடுதியில் இருந்து ஷாஹீத் மினார் சுமார் 7 கிலோ மீட்டர் தொலைவிலும், பிர்லா வான்கோள்கள் அருங்காட்சியகம் சுமார் 10 கிலோ மீட்டர் தொலைவிலும் அமைந்துள்ளது. இவை தவிர பிரபலமிக்க ஹவுரா பாலம், அலிப்பூர் விலங்கியல் பூங்கா மற்றும் காலிகட் ஆகியவை அருகில் உள்ள சுற்றுலாத்தலங்கள் ஆகும்.

## போக்குவரத்து வசதிகள்
விடுதியில் இருந்து அருகில் அமைந்துள்ள போக்குவரத்து வசதிகள் பின்வருமாறு: 
*நேதாஜி சுபாஷ் சந்திரபோஸ் சர்வதேச விமான நிலையம் : 13 கிலோ மீட்டர் (தோராயமாக)
*ஹவுரா ரயில் நிலையம் : 7 கிலோ மீட்டர் (தோராயமாக)

## விருதுகள் மற்றும் சிறப்புகள்
* டைம்ஸ் ஆஃப் இந்தியா மற்றும் நைட்லைஃப் விருதுகள் – கொல்கத்தா 2012
* கிங்க்ஃபிஷர் எக்ப்ளோசிட்டி கிரே ஃபுட் கைடு – கொல்கத்தா 2012
* டெலெகிராப் ஃபுட் கைடு விருது 2012
* டிரிபட்வைசர் செர்டிஃபிகேட் ஆஃப் எக்செலன்ஸ் விருது 2012

## மேற்கோள்கள்

## வெளி இணைப்புகள்

* Guchhi 
* La Cucina 
* Waterside Café 

பகுப்பு:இந்திய உணவு விடுதிகள்
பகுப்பு:கொல்கத்தா
கெலோங்

thumb|கெலோங்
**கெலோங்** என்பது, மலேசியா, பிலிப்பைன்சு, இந்தோனீசியா போன்ற நாடுகளின் நீர்ப்பரப்பில் காணப்படுகின்ற, பெரும்பாலும் மரத்தாலான மேடை அமைப்பு ஆகும். சிங்கப்பூரிலும் சில கெலோங்குகளைக் காண முடியுமாயினும், நகராக்கத்தினால் இவை இப்போது மிகவும் அருகிவிட்டன. 

இவை மீன்பிடித் தேவைகளுக்காக மீனவர்களினால் கட்டப்படுகின்றன. பெரிய மேடைகளில் அவர்களுக்கும், அவர்களது குடும்பத்தினருக்குமான வீடுகளும் அமைவது உண்டு. இவற்றைக் கட்டுவதற்கு ஆணிகள் பயன்படுத்தப்படுவதில்லை. மரக்குற்றிகளும், பலகைகளும் பிரம்பினால் பிணைக்கப்பட்டு இவை உருவாக்கப்படுகின்றன. ஏறத்தாழ 20 மீட்டர் நீளமான முளைகளைக் கடலுக்குள் செலுத்தி, அவற்றின்மீது இம்மேடைகள் தாங்கப்படுகின்றன. கெலோங்குகள் ஆழம் குறைந்த நீரிலேயே பெரிதும் காணப்படுகின்றன. ஆனாலும் ஆழமான நீர்ப் பகுதிகளிலும் இவற்றைக் காணமுடியும்.

## மேற்கோள்கள்

பகுப்பு:வீட்டு வகைகள்
பகுப்பு:இந்தோனேசியக் கட்டிடக்கலை
ஓல்மியம்(III) குளோரைடு

**ஓல்மியம்(III) குளோரைடு** (Holmium(III) chloride) என்பது HoCl3 என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும். இது பொதுவான உப்பாக இருந்தாலும் பிரதானமாக ஆய்வுச் செயல்முறைகளில் மட்டுமே பயன்படுத்தப்படுகிறது. ஓல்மியம் ஆக்சைடு போலவே ஓல்மியம்(III) குளோரைடும் நிறம் மாறும் பண்பை  வெளிப்படுத்துகிறது. சாதாரண ஒளியில் மஞ்சளாகவும் ஒளிரும் ஒளியில் பிரகாசமான இளஞ்சிவப்பு நிறத்திலும் காணப்படுகிறது.

## தயாரிப்பு

ஓல்மியம் மற்றும் குளோரின் தனிமங்கள் இணைவதால் ஓல்மியம்(III) குளோரைடு உருவாகிறது என்றாலும் ஓல்மியம் ஆக்சைடு மற்றும் அமோனியம் குளோரைடு கலந்த கலவையை 200 முதல் 250 0 செ வெப்பநிலைக்கு சூடுபடுத்தி ஓல்மியம்(III) குளோரைடு தயாரிக்கும் முறையே பொதுவாக பயன்படுத்தப்படுகிறது.:
:Ho2O3  +  6 NH4Cl   →   2 HoCl3  +  6 NH3  +  2 H2O

## அமைப்பு

ஓல்மியம்(III) குளோரைட திடநிலையில் YCl3 அடுக்கு படிகவமைப்பில் காணப்படுகிறது.

## மேற்கோள்கள்

பகுப்பு:ஓல்மியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
1726

**1726** (MDCCXXVI) ஒரு செவ்வாய்க்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* ஏப்ரல் 15 - ஐசாக் நியூட்டன் ஈர்ப்பு விசைக் கொள்கையைத் தாம் எவ்வாறு உருவாக்கினார் என்பதை வில்லியம் ஸ்டூக்கெலி என்பவரிடம் கூறினார்.
* மே 1 - வோல்ட்டயர் நாடு கடத்தப்பட்டு இங்கிலாந்தில் வாழத் தொடங்கினார்.
* அக்டோபர் 26 - ஜோனதன் ஸ்விப்ட்டின் *கலிவரின் பயணங்கள்* புதினம் முதன் முறையாக இலண்டனில் வெளியிடப்பட்டது. ஒரே வாரத்தில் அனைத்துப் பிரதிகளும் விற்று முடிந்தன.
* டிசம்பர் 24 - மொண்டேவீடியோ நகரம் அமைக்கப்பட்டது.
* அலோசியுஸ் கொன்சாகா புனிதராக அறிவிக்கப்பட்டார்.
* பேட்ரசு வைஸ்ட் ஒல்லாந்தர் ஆட்சியின் கீழ் இலங்கையின் ஆளுனராக நியமிக்கப்பட்டார்.

## பிறப்புகள்

## இறப்புகள்

## மேற்கோள்கள்

## 1726 நாற்காட்டி
தமசா ஆறு

**தமசா ஆறு** அல்லது **தோன்ஸ் ஆறு**  (*Tamsa River* or  *Tons River*),  இந்தியாவின் மத்தியப்பிரதேசம் மாநிலத்தின் சத்னா மாவட்டத்தின், கைமூர் மலைத்தொடரில் 610 மீட்டர் உயரத்தில் தமகுண்ட் எனுமிடத்தில் உற்பத்தியாகி, சத்னா மாவட்டம் மற்றும் ரேவா மாவட்டங்களில் வழியாக பாய்ந்து, உத்திரப் பிரதேசம் மாநிலத்தின், பேலன் வழியாக சிர்சா என்ற இடத்தில் கங்கை ஆற்றுடன் இணைகிறது. தமசா ஆற்றின் மொத்த நீளம் 264 கி. மீ., ஆகும். இதனால் இவ்வாற்று நீரின் பாசான பரப்பளவு 16,860  சதுர கிலோ மீட்டர்.

## இராமாயணத்தில்
பதினான்கு ஆண்டு காடுறை வாழ்வின் போது,  அயோத்தியை விட்டு காட்டிற்கு வந்த முதல் நாளில்  ராமர், சீதை மற்றும் இலக்குவன் தமசா ஆற்றங்கரையில் தங்கி, தன்னுடன் வந்திருந்த அயோத்தி மக்களை விட்டு விட்டு, இரவுப் பொழுதில் தமசா ஆற்றைக் கடந்து காட்டினுள் வெகு நீண்ட தொலைவிற்கு பயணித்தனர்.

வால்மீகி முனிவரின் ஆசிரமம் தமசா ஆற்றின் கரையில் அமைந்திருந்தது. அயோத்தில் இராமரின் முடிசூட்டு விழாவிற்கு பின்னர், ராமரால் காட்டிற்கு அனுப்பப்பட்ட கருவுற்றிருந்த சீதை, அயோத்திலிருந்து 15 கி. மீ., தொலைவிலுள்ள தமசா ஆற்றின் கரையில் உள்ள வால்மீகி முனிவரின் ஆசிரமத்தில் அடைக்கலம் அடைந்து இலவன் மற்றும் குசன் எனும் இரட்டையர்களை பெற்றெடுத்தாள்.

## மேற்கோள்கள்

## வெளி இணைப்புகள்
* Tamsa River wikimapia

பகுப்பு:உத்தரப் பிரதேச ஆறுகள்
பகுப்பு:இராமாயண நிகழிடங்கள்
பகுப்பு:மத்தியப் பிரதேச ஆறுகள்
பகுப்பு:கங்கையின் துணை ஆறுகள்
பகுப்பு:பண்டைய இந்திய ஆறுகள்
அலையாத்திப் புடைவிழியன்

**அலையாத்திப் புடைவிழியன்** (***Cerberus rynchops***)  என்பது ஒரு நஞ்சில்லா  பாம்பு ஆகும். ஆசியா மற்றும் ஆஸ்திரேலியா கண்டங்களில் கடலோரப்பகுதிகளில் காணப்படும். இவற்றின் ஆங்கிலப்பெயரின் (**') தமிழாக்கமாக **நாய்த்தலையன்** அல்லது **உவர்நீர் நாய்த்தலையன்''' என்றும் பயன்படுத்துவதுண்டு.

பொதுவாக இப்பாம்புகள்  சதுப்பு நிலக்காடுகள் , கழிமுகங்கள், நீரோடைகள், குளங்கள், பாசித்திட்டுகள், போன்ற இடங்களிலும், அருகில் உள்ள நிலத்தில் உள்ள வளைகளில்  கண்டறியப்பட்டுள்ளது. இவை இரவில் இரை தேடும் விலங்குகள் என்றபோதிலும், சிலசமயம் பகல் நேரத்திலும் இரை தேடும். இதன் முதன்மை உணவு மீன் ஆகும். இவை நீரில் வாழ்ந்தாலும் சுவாசிக்க அவ்ப்போது நீரின் மேற்பரப்புக்கு வரும்.

இது அச்சுறுத்தப்படும் பொழுது தரையில் எம்பிக்குதித்து  பக்கவாட்டுத் திசையில் விரைவாக நெளிந்து செல்லக்கூடியது.   இது அலையாத்தி  மரங்களில் ஏறக் கூடியது. அவ்வாறு மரத்தில் ஏற பற்றும் தன்மையுடைய வால் கொண்டுள்ளது. இவை தண்ணீர் அல்லது தரையில்  8 முதல் 30 வரையான எண்ணிக்கையில் குட்டிகளை ஈனுவதாக அறியப்படுகிறது.

## விளக்கம்

இதன் தலை நாய் போன்ற தோற்றத்தை ஒத்து உள்ளது. மேடுடைய செதில்களுடன், மூன்றடி நீளத்தில் ஐவிரல் தடிமனில் இருக்கும். காரணம் இதன் மேல் தாடை தன்மையாகும். இதன் தலை கழுத்தைவிட அகன்று இருக்கும். இதன் கண்கள் புழுப்பு நிறத்தில் சிறியதாக அழகாக இருக்கும்.  கண்ணில் நெங்குத்தான கண் பாவையைக் கொண்டிருக்கும்.  இவற்றின் மேலுடல் ஒரே நிறமாக நீலச்சாம்பல் அல்லது பழுப்பு நிறத்தில் இருக்கும்.  சில பாம்புகளுக்கு உடலில் தெளிவாகப் புலப்படாத கரிய கோடுகள் கண்ணிலிருந்து தொடங்கிப் பின்னோக்கிச் செல்லும். அடிப்பகுதி வெள்ளையாகவும் தெளிவான கரியபட்டைகள் முன்னும் பின்னும் அமைந்திருக்கும். இதன் வால் பிற கடல் பாம்புகளைப் போல தட்டையாக இல்லாமல்  கூர்மையாக இருக்கிறது. 

## மேற்கோள்கள்

பகுப்பு:நச்சுத்தன்மை அற்ற பாம்புகள்
பகுப்பு:தமிழ்நாட்டுப் பாம்புகள்
வான்வழி தொகுப்பு கம்பி

**வான்வழி தொகுப்பு கம்பி** (Aerial bundled cable) என்பது மேல்நிலை மின்கடத்தி இணைப்புகளுக்காக மின் கம்பிகளை ஒரு சேர பொதிந்து பாதுகாப்பாக வீடுகளின் உபயோகத்திற்கு மின்சாரத்தை அனுப்பும் முறையாகும். இதன் உள்பகுதியில் மின் கடத்தி கம்பிகள் பாதுகாப்பாக பிளாஸ்டிக்குகளாலும், மின்கடத்தாப்பொருள்களாலும் இருக்கமாக பொதிந்து வைக்கப்பட்டிருக்கும்.
இந்த வகை மின் கடத்திகளினால் தேவையில்லாத மின் விரயம் ஏற்படாமலும், விபத்துக்கள் ஏற்படாமலும் பாதுகாப்பாக மின்சாரம் பகிர்ந்தளிக்கப்படுகிறது. 
## மேற்கோள்

பகுப்பு:மின்னியல்
பகுப்பு:மின்காந்தவியல்
உலக வரலாற்றின் காட்சிகள் (1934)

**உலக வரலாற்றின் காட்சிகள்**  (Glimpses of World History) என்பது முன்னாள் இந்தியப் பிரதமரும்  இந்திய விடுதலைப்போராட்ட வீரருமான ஜவஹர்லால் நேரு, உலக வரலாறு குறித்துத்  தன் மகள் இந்திரா காந்திக்கு எழுதிய கடிதங்களின் தொகுப்பு ஆகும். இக்கடிதங்கள் 1930 மற்றும் 1933 ஆண்டுகளின் இடைப்பகுதியில் எழுதப்பட்டன.
## ஜவகர் லால் நேரு எழுதிய வேறு நூல்கள்
* டிஸ்கவரி ஆப் இந்தியா (நூல்) 

## மேற்கோள்கள்

பகுப்பு:ஜவகர்லால் நேரு
பகுப்பு:1934 நூல்கள்
பல்லவ எழுத்துமுறை

**பல்லவ எழுத்துமுறை** தென்னிந்தியாவில் கி.பி. 6 ஆம் நூற்றாண்டில் பல்லவர் காலத்தில் உருவாக்கப்பட்ட பிராமி எழுத்துமுறை ஆகும்.

தென்-கிழக்காசிய மொழிகளான கவி, பாய்பாயின், பர்மிய மொழி, கமெர், மற்றும் தாய்லாந்தின் தாய் மொழி ஆகியவை பல்லவ எழுத்துமுறையில் இருந்து உருவாவானவை.

தமிழ் எழுத்துக்கள் தாங்கிய ஓட்டுச்சில்லுகள் மத்திய தரைக் கடலின் மேற்குப்பகுதியான எகிப்து முதல் கிழக்குப்பகுதியில் தாய்லாந்து, வியட்நாம் போன்ற நாடுகள் வரை பல்வேறு இடங்களில் கண்டெடுக்கப்பட்டுள்ளன.

கோர் ரோரி என்ற ஒமன் நாட்டுப்பகுதியில் தமிழ் பிராமி எழுத்துக்கள் கொண்ட ஓட்டுச்சில்லு 2008 ஆம் ஆண்டு கண்டுபிடிக்கப்பட்டது.

### மெய்யொலி

### உயிரொலி

## மேற்கோள்கள்

பகுப்பு:மொழியியல்
பகுப்பு:தமிழ் கல்வெட்டியல்
பகுப்பு:பிராமிய எழுத்துமுறைகள்
பகுப்பு:எழுத்து முறைகள்
பகுப்பு:பல்லவர்
பைலசின் திமோன்

**பைலசின் திமோன் (Timon of Phlius)** அல்லது பிலியசின் திமோன் (; , *gen*.: Τίμωνος; அண். கி.மு320 – அண்.கி.மு 230) ஒரு கிரேக்கர் ஐயுறவுவாத மெய்யியலாளர் ஆவார், இவர் பிர்ரோவின் மாணாக்கர். *[[Silloi]]* () எனப்படும் எள்ளலியக் கவிதைகளை இயற்றியவர்.  இவர் பைலசில்பிறந்து மெகாராவுக்குப் புலம்பெயர்ந்தார். பிறகு தன் வீட்டிற்குத் திரும்பிவந்து திருமணம் செய்து கொண்டார். பின்னர் தன் மனைவியுடன் எலிசுக்குச் சென்றார். அங்கு பிர்ரோவைப் பற்றிக் கேள்விப்பட்டு அவர்வழியைத் தொடர்ந்தார். இவர் ஃஎல்லெசுபாண்டிலும் வாழ்ந்தார்.ஏதென்சுக்குச் செல்லும் முன் இவர் சால்சிடோனில் கல்வி கற்பித்தார். ஏதென்சில் தன் இறுதிக் காலம்வரை வாழ்ந்தார். இவர் பல நூல்களை இயற்றியுள்ளார். இவர் கவிதை துன்பியல், எள்ளல், இன்பியல் நாடகங்களை இயற்றியுள்ளார். இவை ஏதுமே இப்போது கிடைக்கவில்லை. இவரது மிகவும் புகழ்பெற்ற படைப்பு *Silloi* என்ற பெயர்பெற்ற மறைந்த, வாழும் மெய்யியலாளர்களை எள்ளும் எழுசீரிலான அடியுள்ள கவிதை நூலாகும்.  *Silloi* நூல் முழுமையாக்க் கிடைக்கவில்லை. ஆனால் பல பழம்புலவர்கள் அதில் இருந்து மேற்கோள்களை எடுத்தாளுகின்றனர்.

## பண்பாட்டு மேற்கோள்கள்

சேக்சுபியர் கூறும்  *[[ஏதென்சின் திமோன்]]* இவருக்கு முன்வாழ்ந்த வேறொருவராகும். என்றாலும் சில ஏதென்சின் திமோனின் மெய்யியல் கூறுகள் சேக்சுபியரின்பால் தாக்கம் விளைவித்துள்ளன.

## குறிப்புகள்

## மேற்கோள்கள்

*Brunschwig, J., *அறிமுகம்: ஃஎலனிய அறிதலியலின் தொடக்கங்கள்*, in Algra, Barnes, Mansfeld and Schofield (eds.), *The Cambridge History of Hellenistic Philosophy* (Cambridge University Press, 1999) p.&nbsp;229-259.
*Hornblower, Simon, and Anthony Spawforth ed., *ஆக்சுஃபோர்டு செவ்வியல் அகரநிரலி* (Oxford University Press, 2003) 

## மேலும் படிக்க

* Dee L. Clayman, *பிலியசின் திமோன்: பிர்ரோனியம் கவிதையில்*, Berlin: Walter de Gruyter, 2009

(இதில் *Silloi* நூல் மீளாக்கப்பட்டு, கிரேக்கப் பாடத்தோடு ஆங்கில மொழிபெயர்ப்பும் தரப்பட்டுள்ளது.)

## வெளி இணைப்புகள்

*
*

பகுப்பு:கிமு 320 பிறப்புகள்
பகுப்பு:கிமு 230 இறப்புகள்
பகுப்பு:பண்டைய கிரேக்க மெய்யியலாளர்கள்‎
புல்விரியன்

**புல்விரியன்** (Bamboo pit viper) என்பது ஒரு நஞ்சுள்ள பாம்பு இனமாகும். இவை தென் இந்தியாவில் காணப்படுகின்றன. இதற்கு  கிளையினங்கள் இருப்பதாக இதுவரை அங்கீகரிக்கப்படவில்லை.
## விளக்கம்
இப்பாம்பு சற்றே மேடிட்ட செதில்களுடன், சற்று மங்கிய பச்சை நிறத்தில் உள்ளபாம்பு ஆகும். இதன் கழுத்து மெல்லியதாகவும், தலை முக்கோண வடிவில் அகன்றதாகவும் இருக்கும். தலையில் உள்ள செதில்கள் பொடிப்பொடியாகவும், உடலின் மேற்புறமுள்ள செதில்கள் கொஞ்சம் மேடுபட்டுக் காணப்படும். 
இப்பாம்புகள் 2.5 அடி (0.76 மீ) நீளம் வரை வளரும் இதில் வால் 5.5 அங்குல (14 செ.மீ.) ஆகும்.

## புவியியல் எல்லை
இந்த பாம்புகள் தென் இந்தியாவில் காணப்படுகின்றன. இது அரிதாக மராட்டியத்தின் ஹரிஷ்சந்த்ரகாட் மலைப்பகுதிகளிலும், மேற்கு தொடர்ச்சி மலைத்தோடரைச் சேர்ந்த மராட்டியத்தின் அக்க சயாத்திரி பகுதிகளிலும் காணப்படுகிறது.
## வாழ்விடம்
இப்பாம்புகள் நீரோடைகளுக்கு அருகில் உள்ள மூங்கில்செடிகள் அடர்ந்த  காட்டுப் பகுதிகள்  போன்ற இடங்களில் காணப்படுகின்றன.
## நடத்தை
இவை மரங்களைச் சார்ந்து வாழக்கூடிய இரவாடிகள் ஆகும். இவற்றிற்கு அச்சுறுத்தல் ஏற்படும் போது, கடிக்கத் தயங்காது.

## உணவு
இது உணவாக பல்லிகள் சிறு பறவைகள் போன்றவற்றை உட்ககொள்கிறது..

## இனப்பெருக்கம்
இவை தன் உடலுக்குள்ளேயே முட்டையை வைத்திருந்து பொரித்து பாம்புகளை ஈனும். பெண் பாம்புகள் ஆறு முதல் பதினோறு குட்டிகளை ஈனும். குட்டிகள் நீளம் 4.5 அங்குளம் வரை இருக்கும்.

## மேற்கோள்கள்

பகுப்பு:நச்சுப் பாம்புகள்
பகுப்பு:தமிழ்நாட்டுப் பாம்புகள்
சித்தரன்னா

**சித்தரன்னா** (கருநாடகத்தில்) அல்லது ** புளிஹோரா / சித்ரன்னம் **(ஆந்திராவிலும் தெலுங்கானாவிலும்) அல்லது** தாளித்த சாதம்** (தமிழகத்தில்) என்றழைக்கப்படும், இந்த உணவு தென்னிந்தியாவின் மாநிலங்களில் பரவலாக சமைக்கப்படும் உணவு வகையாகும். இது புளியோதரை போன்று தயாரிக்கப்படும் ஒரு உணவாகும், ஆனால் இது வேறு சுவை தரக்கூடியதாகும்.. வடக்குக் கடலோர ஆந்திராவில் இதனை *சட்டி* எனவும் அழைக்கின்றனர்.

சாதம் (வேகவைத்த அரிசி), நிலக்கடலை, எலுமிச்சை, புளி கொண்டு தயாரிக்கப்படும் இவ்வகையான உணவு சிலசமயங்களில் மீதமான பழைய சாதத்தைக் கொண்டு செய்யப்படும். இரவு மீதமான சாதத்தை, காலையில் இவ்வாறு சமைப்பதால் இதனை சித்தரன்னா என்று அழைக்கின்றனர்.

## குறிப்புகளும் மேற்கோள்களும்

பகுப்பு:தமிழர் சமையல்
பகுப்பு:தென்னிந்திய சமையல்
பவர் ரேஞ்சர்ஸ் மிஸ்டிக் ஃபோர்ஸ்

***பவர் ரேஞ்சர்ஸ் மிஸ்டிக் ஃபோர்ஸ்*** (Power Rangers Mystic Force) என்பது அமெரிக்கத் தொலைக்காட்சித் தொடராகும். இது *[[பவர் ரேஞ்சர்ஸ்]]* என்னும் சூப்பர்ஹீரோ கதைத் தொடரின் பதினான்காவது தொடராகும்.

## கதாப்பாத்திரங்கள்
தொடரின் நாயகர்களான ரேஞ்சர்களும் அவர்களின் பெயர்களும்.

*சிவப்பு ரேஞ்சர்  - நிக்
*மஞ்சள் ரேஞ்சர் - சிப்
*பச்சை ரேஞ்சர் - சாண்டர்
*நீல ரேஞ்சர் - மேடி 
*பிங்க் ரேஞ்சர் - விடா

*வெள்ளை ரேஞ்சர் - உடோனா
*வொல்ஃப் ரேஞ்சர் - லியன்போ
*சோலாரிஸ் நைட் - டேகரான்

### ரேஞ்சர்களுடன் இருப்போர்
*பாதுகாவலர் - கிளேர், கிளேரின் அம்மாவான நீலா
*ஜெஞ்சி
*டோபி
*பீனியஸ்
*லீலீ
*நிக்கி

### தீயவர்கள்
*மார்ட்டிகான்
*இம்பீரியஸ்
*கொராக்
*நெக்ரொலாய்
*ஆக்டோமஸ்
*மேக்மா
*ஆகுலஸ்
*செர்பென்டியா
*மெகாஹார்ன்
*ஹெக்கடாய்டு
*கெக்கார்
*மட்டூம்போ
*இட்டாசிஸ்
*பிளாக் லேன்ஸ்
*ஸ்கல்பின்

## சான்றுகள்

## இணைப்புகள்
*  டி.வி.காம் தளத்தில் பவர் ரேஞ்சர்ஸ் மிஸ்டிக் ஃபோர்ஸ் தொடரைப் பற்றி 
* 

## மேற்கோள்கள்

பகுப்பு:ஆங்கிலத் தொலைக்காட்சித் தொடர்கள்
பூம்புகார் கப்பல் போக்குவரத்துக் கழகம்

[thumb|right|300px|பூம்புகார் கப்பல் போக்குவரத்துக் கழக விசைப்படகு, [கன்னியாகுமரி]]

**பூம்புகார் கப்பல் போக்குவரத்துக் கழகம்** (Poompuhar Shipping Corporation Limited), தமிழ்நாடு அரசின் பொதுத்துறை நிறுவனம் ஆகும். இந்நிறுவனத்தின் கப்பல்கள், தமிழ்நாடு மின்சார வாரியத்தின் அனல் மின் நிலையங்களுக்குத் தேவையான நிலக்கரியை வெளிநாடுகளிலிருந்து ஏற்றி வருகிறது. மேலும் சுற்றுலா தலங்களில் குறிப்பாக கன்னியாகுமரியின் விவேகானந்தர் பாறை மற்றும் திருவள்ளுவர் சிலைக்கும் சுற்றுலா பயணிகளை விசைப்படகுகளில் ஏற்றிச் செல்கிறது.

## மேற்கோள்கள்

## வெளி இணைப்புகள்
* பூம்புகார் கப்பல்க் கழகத்தின் அதிகாரப்பூர்வமான இணையதளம் 

பகுப்பு:தமிழ்நாடு அரசு நிறுவனங்கள்
பாரத ஓவர்சீசு வங்கி

**பாரத ஓவர்சீசு வங்கி** இந்தியாவின் சென்னையை தலைமையிடமாகக் கொண்டு செயற்பட்டுவந்த இந்திய தனியார்த் துறை வங்கியாகும். 2007ஆவது ஆண்டில் இவ்வங்கி, இந்தியன் ஓவர்சீஸ் வங்கியுடன் இணைக்கப்பட்ட போது, இவ்வங்கியில் பணியாற்றிய பணியாளர்களையும், சொத்துகள் மற்றும் இதன் வைப்புகளையும் இந்தியன் ஓவர்சீஸ் வங்கி தன்னகத்தே இணைத்துக் கொண்டது.

## தொடக்கம்
பாரத ஓவர்சீசு வங்கி, பாங்காக்கில் இயங்கிய இந்தியன் ஓவர்சீஸ் வங்கியின் கிளையை கையகப்படுத்தும் பொருட்டு தொடங்கப்பட்டது. வெளிநாடுகளில் கிளைகளைத் துவங்க, இந்திய ரிசர்வ் வங்கி அனுமதியளித்த ஒருசில இந்திய வங்கிகளில் இதுவும் ஒன்றாகும். மேலும் இது ஒன்றே தாய்லாந்து நாட்டில் கிளைகள் தொடங்கிய இந்திய வங்கியாகும். 

## இணைப்பு
பாரத ஓவர்சீசு வங்கி, ஏழு இந்திய வங்கிகளால் இணைந்து தொடங்கப்பட்டது. கீழ்க்காணும் ஏழு வங்கிகள், இவ்வங்கியின் உரிமையாளர்களாகும். அவையாவன: (உரிமையின் அளவு விழுக்காட்டில் உள்ளது) இந்தியன் ஓவர்சீஸ் வங்கி (30%), ராஜஸ்தான் வங்கி (16%), வைசியா வங்கி (14.66%), கரூர் வைசியா வங்கி (10%), பெடரல் வங்கி (19.67%), சௌத் இந்தியன் வங்கி (10%), கர்நாடக வங்கி (8.67%). ஆனால், 2007ஆவது ஆண்டில் இவ்வங்கியின் மொத்த உரிமையையும் இந்தியன் ஓவர்சீஸ் வங்கியே வாங்கிக் கொண்டது. 

## மேற்கோள்கள்


## வெளி இணைப்புகள்
* இந்தியன் ஓவர்சீஸ் வங்கியின் அதிகாரபூர்வ இணையதளம்

## மேலும் காண்க
* 
* 
* 
* 
* 

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
ஏலம் (வணிகம்)

**ஏலம்** (*Auction*) என்பது ஒரு வெளிப்படையான வர்தக முறையாகும். இவ்வழக்கம் பழங்காலந்தொட்டே இருந்துவருவதாகும். உலகில் பலவித ஏலமுறைகள் உள்ளன.
## பழங்காலத்தில்
ஒரு காலத்தில் திடகாத்திரமான அடிமை ஆண்கள், அழகான பெண்கள் ஆகியோர் ஏலம் விடப்பட்டனர். 
## தற்காலத்தில்
பிரபலமானவர்கள் பயன்படுத்திய பொருட்கள், பழங்கால அரிய பொருட்கள் ஆகியவற்றையும் ஏலம் இடுகின்றனர். கடன் கேட்பவர்களிடம் வங்கிகள் அடமானம் வைத்துக்கொண்டு கடன் அளிக்கின்றன. கடன் திருப்பி செலுத்தப்படாவிட்டால் பிணையம் வைக்கப்பட்ட நகையையோ அல்லது சொத்தையோ ஏலம்விடுவர். 
## ஏலமுறைகள்
### வெளிப்படையான கேட்பு ஏலம்
**ஆங்கிலேய ஏலம்** என்று அழைக்கபடும் இது ஏலப்பொருளின் அடிப்படை விலையை ஏலம் விடுபவர் தீர்மானிப்பார் அவர்தீர்மானித்த விலையில் இருந்து வேண்டுபவர்கள் விலையை ஏற்றிக் கேட்கவேண்டும். மற்றவர்களும் போட்டிக்கு வந்தால் விலை கூட்டிக்கொண்டேபோகும். இறுதியில் அதிக விலை கேட்பவருக்கு பொருள் நிச்யமாகும்.
### மறைமுக ஏலம்
மறைமுக ஏலத்தை டெண்டர் என்று சொல்வார்கள். அரசின் பணி ஒப்பந்தங்களும், ஏலங்களும் இந்த முறையில்தான் நடக்கும். ஒருவர் கேட்கும் தொகை அடுத்தவருக்கு தெரியாது. ஏலம் கேட்பவர்கள் தொகையை எழுதி முத்திரையிட்ட உறைக்குள் வைத்து அளிக்கவேண்டும். ஒருவர் கேட்பது இன்னொருவருக்கு தெரியாது. குறிப்பிட்ட நாளில் அனைவர் முன்பாக உறைகள் பிரிக்கப்பட்டு பணி ஒப்பந்தம் என்றால் குறைவாக கேட்டவருக்கும், விற்பனை என்றால் கூடுதலாக கேட்டவருக்கும். உறுதியாகும்.
### டச்சு ஏலமுறை
இந்த ஏலமுறை சற்று வித்தியாசமானது. இதை வணிகர்களே மக்களை கவரும்வகையில் பெரும்பாலும் மேற்கொள்வர். ஏலம் விடுபவர் ஒரு தொகையைச் சொல்வார், பிறகு அவரே ஏலத்தொகையைக் குறைத்துச் சொல்லியபடி வருவார். வாங்க விரும்பியவர்கள் அவர் அப்போது சொல்லும் விலைக்கு வாங்கலாம். இம்முறையில் பெரும்பாலும் பூக்கள், பழங்கள், காய்கள் போன்றவை ஏலம் விடப்படும்.
### விக்ரி ஏலமுறை
இந்த ஏலமுறையானது *முத்திரையிடபட்ட இரண்டாவது விலை ஏலம்* என்றும் அழைக்கப்படுகிறது. 1893 முதல் இருந்து வந்துள்ளது. துவக்கத்தில் அஞ்சல் தலைகள் இம்முறையில் ஏலம்விடப்பட்டன. இந்த ஏலமுறையை 1996 ஆம் ஆண்டு பொருளியலுக்கு நோபல் பரிசு பெற்ற வில்லியம் விக்ரி பொருளாதார ரீதியாக விளக்கினார். இதனால் இந்த ஏலமுறை விக்ரி ஏலமுறை என்று பெயர்பெற்றது. இது மறைமுக ஏலமுறை ஆகும். முத்திரையிட்ட உறையில் ஏலத்தொகையை குறிப்பிட்டு ஏலதாரர்கள் அளிக்கவேண்டும். உச்சத் தொகை கோரியவருக்கு பொருள் வழங்கப்படும். ஆனால் அவர் கோரிய தோகையை அளிக்கத் தேவையில்லை. அவருக்கு அடுத்து கோரப்பட்ட குறைந்த தொகையை செலுத்தினால் போதும். நோபல் பரிசை வென்ற ஏல கோட்பாடு

## மேற்கோள்கள்

பகுப்பு:சந்தைப்படுத்தல்
பகுப்பு:சந்தைகள்
குரோமியம்(III) போரைடு

**குரோமியம்(III) போரைடு** (Chromium(III) boride ) என்பது CrB என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும் . குரோமியத்தின் ஆறு நிலையான இரும போரைடுகளில் இதுவும் ஒன்றாகும். Cr2B, Cr5B3, Cr3B4, CrB2, மற்றும் CrB4  ஆகியவையும் இதில் அடங்கும். பல பிற இடைநிலை உலோக போரைடுகளைப் போலவே, இதுவும் மிகவும் கடினமானது (21-23 கிகாபாசுக்கல்). அதிக வலிமையும் (690 மெகாபாசுக்கல் வளைக்கும் வலிமை),  வெப்பம் மற்றும் மின்சாரத்தை நன்கு கடத்துகிறது. அதிக உருகுநிலை (~2100 °செல்சியசு) கொண்டுள்ளது. 

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:போரைடுகள்
குரோமியம்(III) ஐதராக்சைடு

**குரோமியம்(III) ஐதராக்சைடு** *(Chromium(III) hydroxide)* என்பது Cr(OH)3 என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும் . இச்சேர்மம் நிறப்பூச்சாக,  சாயமூன்றியாக மற்றும் வினையூக்கியாகக் கரிம வேதியியல் வினைகளில் பயன்படுத்தப்படுகிறது.

குரோமியம்(III) ஐதராக்சைடு வரையறுக்கப்படாத கட்டமைப்பும் குறைந்த கரைதிறனும் கொண்ட பலபடியாகும்.  ஈரியல்பு கரைப்பானிலும் வலுவான காரங்கள் மற்றும் வலுவான அமிலங்கள் இரண்டிலும் கரைகிறது.
: காரத்தில்: Cr(OH)3 + OH- -> CrO2- + 2 H2O
: அமிலத்தில்: Cr(OH)3(OH2)3 + 3 H+ -> Cr(OH2)6^3+
 
குரோமியம் உப்புக் கரைசலுடன் அமோனியம் ஐதராக்சைடு கரைசலைச் சேர்ப்பதன் மூலம் குரோமியம்(III) ஐதராக்சைடு பெருமளவில் தயாரிக்கப்படுகிறது.

தூய Cr(OH)3 2020 ஆம் ஆண்டு வரை கனிம இனங்களில் இருப்பதாக அறியப்படவில்லை. இருப்பினும், ஆக்சி ஐதராக்சைடின் மூன்று இயற்கையான பலலுருவங்கள் அறியப்படுகின்றன: பிரேசுவெல்லைட், கிரிமால்டைட்டு மற்றும் கயனைட்டு என்பன இவ்வுருவங்களாகும். 

## மேற்கோள்கள்

பகுப்பு:குரோமியம்(III) சேர்மங்கள்
பகுப்பு:ஐதராக்சைடுகள்
பகுப்பு:கனிம வேதியியல் சேர்மங்கள்
பகுப்பு:குரோமியம்-ஆக்சிசன் சேர்மங்கள்
நாத் வங்கி

**நாத் வங்கி** 1926ஆம் ஆண்டில் *சேத்ர நாத் தலால்* என்பவரால், அன்றைய பிரித்தானிய இந்தியாவின் நவ்காலியில், (தற்போதைய வங்காளதேசம்) தொடங்கப்பட்ட வங்கியாகும். இவ்வங்கியின் தலைமையகமும் மூன்று கிளைகளும் நவ்காலி மாவட்டத்திலும், ஒரு கிளை திப்பெரா மாவட்டத்தின் கோமிலாவிலும் இயங்கின. 1947இல் இந்தியப் பிரிவினையின் போது இம்மாவட்டங்கள் பாகிஸ்தான் நாட்டின் ஒரு பகுதியாக பிரிக்கப்பட்டது. இதனால் இவ்வங்கி தனது தலைமையகத்தை கல்கத்தாவிற்கு மாற்றியது.

## கலைப்பு
இந்தியப் பிரிவினை காலகட்டத்தில் ஏற்பட்ட நிதிநிலைமையை சமாளிக்க முடியாமல் இந்திய வங்கிகள் தடுமாற்றம் கண்டன. 1949இல் நாத் வங்கி, இந்திய ரிசர்வ் வங்கியின் புதிய சில உத்தரவுகளை செயற்படுத்த வேண்டிய கட்டாயத்திற்கு உள்ளானது. இதனை சரிசெய்வதில் தோல்வியடைந்த இவ்வங்கி 1950 இல் கலைக்கப்பட்டது. இதனால் இவ்வங்கியின் முதலீட்டாளர்கள் மத்தியில் பெரும் அச்சம் உண்டானது.

## மேற்கோள்கள்

பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
குரோமியம்(IV) புளோரைடு

**குரோமியம்(IV) புளோரைடு** *(Chromium(IV) fluoride)*  என்பது CrF4  என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும்.

தூளாக்கப்பட்ட குரோமியம் (III) குளோரைடில் 350 முதல் 500 <sup>0</sup> செ வெப்பநிலையில் புளோரின் வாயுவைச் செலுத்தும் போது குரோமியம்(IV) புளோரைடு மற்றும் குளோரின் ஐம்புளோரைடுகளின் கலவை உருவாகிறது.  விளைபொருட்களைக் குளிர வைக்கும்போது குரோமியம்(IV) புளோரைடு மெருகுநெய் போன்ற பழுப்பு நிற மணிகளாக வீழ்படிவாகிறது.

## மேற்கோள்கள்

பகுப்பு:குரோமியம் - ஆலசன் சேர்மங்கள்
பகுப்பு:புளோரைடுகள்
பகுப்பு:புளோரின் சேர்மங்கள்
பகுப்பு:உலோக ஆலைடுகள்
பகுப்பு:கனிம வேதியியல் சேர்மங்கள்
பகுப்பு:குரோமியம்(IV) சேர்மங்கள்
எர்க்குலிசு

**ஹேர்க்கியூலிசு** அல்லது **ஹேர்க்கியூலிஸ்** (Hercules) என்பவர் உரோமத் தொன்மவியலின் கதாநாயகர்களுள் ஒருவர் ஆவார். இவர் உரோமத் தொன்மவியற் கடவுளான ஜுபிட்டரின் மகன் ஆவார். வீரதீரச் செயல்களில் ஈடுபடுபவராகவும் அதீத பலம் கொண்ட ஒருவராகவும் இவர் விளங்குகின்றார். *[[எர்க்குலிசின் பன்னிரு வேலைகள்|ஹேர்கியூலசின் பன்னிரு வேலைகள்]]* (The Twelve Labors of Hercules)  என்பது மிகவும் புகழ் பெற்ற உரோமத் தொன்மவியல் கதைகள் ஆகும்.

## இவற்றையும் பார்க்க
* சிம்சோன்
* ஹெராக்கிள்ஸ்

## மேற்கோள்கள்

## வெளி இணைப்புகள்
* 
* Hercules discovery in Israel
* Etruscan mirror illustrated Uni and Hercle 
* Hercle and Menerva on an Etruscan mirror from Città di Castello, c 300 B.C.: Badischesபகுப்பு:உரோமத் தொன்மவியல்
விசயேந்திர சரசுவதி

**விசயேந்திர சரசுவதி** அல்லது **சிறி சங்கர விஜயேந்திர சரஸ்வதி சுவாமிகள்**  (*Sri Vijayendra Saraswati Swamigal 1969, மார்ச் 13*), என்பவர் காஞ்சி காமகோட்டி பீடத்தின் 70 வது சங்கராச்சாரியார் (இளைய பீடாதிபதி) ஆவார்.

## பிறப்பு
**சங்கரநாராயணன்** எனும் இயற்பெயராக கொண்டுள்ள இவர், தமிழ்நாட்டின் வடகிழக்கு மாவட்டமான திருவள்ளூர் மாவட்டத்திலுள்ள "தண்டலம்" எனும் கிராமத்தில், 1969 ஆம் ஆண்டு, மார்ச் 08 இல் பிறந்தவர். பெற்றோர் கிருட்டிணமூர்த்தி அம்பலட்சுமி தம்பதியினர்.

## பட்டம்
விசயேந்திர சரசுவதி, 1983 ஆம் ஆண்டு மே 29 இல் தனது 14 ஆவது அகவையில், அவரது முன்னைய 69 ஆவது சங்காரச்சார்யர் (குரு) இந்து சமயத்தின் காஞ்சி காமகோடி பீடாதிபதியான, செயந்திர சரசுவதி என்பவரின் (வாரிசாக) 70 ஆவது இளைய பீடாதிபதியாகப் பட்டம் ஏற்றுக்கொண்டார்.

## சிறப்புகள்
* இவர் பீடாதிபதி பட்டம் ஏற்ற உடனேயே சிறி சகத்குரு சந்திரசேகர சரசுவதி  பற்றிய பத்து சுலோகம் அடங்கிய **தசகம்** ஒன்றை எழுதினார்.
* இவர் வயோதிகம் அடைந்த தாயையும், தந்தையையும், மற்றும் பெரியோரையும் மதித்துப் பணியும்போதுதான் ஆன்மீகம் ஆரம்பமாகின்றது என்றவர்.
* 2010-ஆம் வருடம், மே மாதம் 20 ஆம் நாள், சிறி விசயேந்திர சரசுவதி சுவாமிகள், காஞ்சிபுரம் அருகேயுள்ள சிறுகரும்பூர் எனும் கிராமத்தில் உள்ள சிவாலயத்திற்குச் சென்றபோது, 10-ஆம் நூற்றாண்டு காலத்தைச் சேர்ந்த கல்வெட்டு ஒன்றைக் கண்டுபிடித்தார்.

## சர்ச்சைகள்
காஞ்சிபுரம் கோயில் நிர்வாகி சங்கரராமன் கொலைவழக்கில், காஞ்சி சங்கர மடம் இளைய மடாதிபதி விசயேந்திர சரசுவதியை 25 ஆவது குற்றவாளியாக கருதி,  2005, சனவரி 10 ஆம் நாள் திங்கட்கிழமை அன்று காஞ்சி சங்கரமடத்தில் வைத்து தமிழக காவல் துறையால் கைது செய்யப்பட்டார். புதுச்சேரி சிறப்பு நீதிமன்றத்தில் நடைபெற்ற சங்கரராமன் கொலை வழக்கில், அவர் மீதான குற்றம் உறுதி செய்யப்படாததால், 27 நவம்பர் 2013  அன்று கொலை வழக்கிலிருந்து விசயேந்திர சரசுவதி சங்கராச்சாரியார் விடுவிக்கப்பட்டார். சினிமா நடிகை சுவர்ணமால்யாவோடு இவரும், இவரது தம்பியும் தொடர்பிலிருந்ததாக போலீசார் துப்பறிந்து விசாரித்தனர்

பிப்ரவரி 2021 அன்று ராமேசுவரம் கோயில் ஆகம விரோதமாக கருவறை நுழைவுப்போராட்டம் விசயேந்திரர் தலைமையில் நடைபெற்றது. இதில் குருமூர்த்தி மற்றும் ஹெச்.ராஜா ஆகியோர் பங்கேற்று வெற்றிகரமாக நுழைந்து பூஜைகளை நடத்தினர். அன்று அங்குள்ள படிக லிங்கம் உடைந்தது, விசயேந்திரரால்தான் என்றும், அவரே திருடிச்சென்றார் என்றும் பேச இது காரணமாயிற்று.

## இதனையும் காண்க
* காஞ்சி சங்கர மடம்
* சந்திரசேகர சரசுவதி - 68வது காஞ்சி சங்கர மட பீடாதிபதி
* செயந்திர சரசுவதி  - 69வது காஞ்சி சங்கர மட பீடாதிபதி
* சத்ய சந்திரசேகரேந்திர சரஸ்வதி  -71வது காஞ்சி சங்கர மட பீடாதிபதி

## மேற்கோள்கள்

## வெளி இணைப்புகள்

* விஜயேந்திரர் கைது ஏன்?-Tuesday, 11 January , 2005, 16:20
* தமிழை அவமதித்த விஜயேந்திரர் மன்னிப்பு கேட்க வேண்டும் 

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்து சமயப் பெரியார்கள்
பகுப்பு:காஞ்சிபுரம் மாவட்ட மக்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
பகுப்பு:காஞ்சி சங்கர மட பீடாதிபதிகள்
பகுப்பு:காஞ்சிபுரம்
தேனீப்போலி நுதலி

**தேனீப்போலி நுதலி** என்பது ***ஓஃபிரிசு ஏப்பிஃபெரா*** (*Ophrys apifera*) என்ற அறிவியற் பெயர் கொண்ட பல்லாண்டு வாழும் ஒரு பூச்செடியாகும்.

## உருவமைப்பு

தேனீப்போலி நுதலி 15 முதல் 50 செ.மீ. உயரம்வரை வளரக்கூடியது. வறட்சி தாங்கக்கூடிய இச்செடி கூதிர்காலத்தில் கொழுந்து விட்டு குளிர்காலத்தில் மெள்ள வளரும். அடியிலைகள் முட்டைவடிவிலும் சாய்ந்த ஈட்டிவடிவிலும் மேலிலைகளும் பூவடியிலைகளும் முட்டை-ஈட்டிவடிவிலும் இருக்கின்றன. ஏப்பிரல் முதல் சூலை மாதம்வரை பன்னிரண்டு பூக்கள்வரை பூக்கும். மலர்கள் பெரிய புல்லியிதழ்களையும், நடுவில் பச்சைத்தண்டும் கொண்டிருக்கின்றன. சிற்றுதட்டுப்பகுதி மும்மடல் கொண்டிருக்கும். அவற்றின் அமைப்பு தேனீக்களைப்போலவே இருக்கிறது. இதன் தேனீயைப் போன்ற தோற்றத்தால் இப்பெயர்பெற்றது.

## இனப்பெருக்கம்

இந்த தேனீப்போலிப்பேரினத்தைச்சேர்ந்த சிற்றினங்களில் இவைமட்டுமே தன்மகரந்தச்சேர்க்கைமூலம் இனப்பெருக்கத்தில் ஈடுபடுகிறது. நடுத்தரைக்கடலருகே சில பகுதிகளில் இருக்கும் மற்ற இனங்கள் சிலவகை தேனீக்களை ஈர்த்து அவற்றின்வழியாக இனப்பெருக்கம் ஏற்படுகிறது. ஆண் ஈக்கள் இம்மலர்களை பெண்ணீக்கள் என்றெண்ணி உறவுகொள்ள முயலும்போது மகரந்தத்தூள் அப்பிக்கொண்டு ஒரு மலரிலிருந்து மற்றொரு மலருக்கு எடுத்துச்செல்லப்படுகிறது. இதை பொய்க்கலவி என்பர்.

## கலாச்சாரம்
**தேனீப்போலி நுதலி** என்பது பெட்போர்ட்ஷியரின் கலாச்சார மலராகும்.

## குறிப்புகளும் மேற்கோள்களும்

## வெளியிணைப்புகள்
* 
* 
* Biolib
* Ophrys apifera
பகுப்பு:பூக்கும் தாவரங்கள்
பகுப்பு:மலர்கள்
2022 பொதுநலவாய விளையாட்டுக்கள்

**2022 பொதுநலவாய விளையாட்டுக்கள்** (*2022 Commonwealth Games*, *XXII Commonwealth Games*), அல்லது பொதுவாக **பர்மிங்காம் 2022** (*Birmingham 2022*) என்பது 2022 சூலை 27 முதல் 2022 ஆகத்து 7 வரை இங்கிலாந்து, பர்மிங்காம் நகரில் பொதுநலவாய நாடுகளுக்கிடையே நடைபெறவிருக்கும் பன்னாட்டு பல்துறை விளையாட்டுப் போட்டிகள் ஆகும். இங்கிலாந்து மூன்றாவது தடவையாக இப்போட்டிகளை நடத்துகிறது.

இதனை நடத்துவதற்கான ஏல முடிவு 2017 திசம்பர் 21 இல் பர்மிங்காம் நகரில் அறிவிக்கப்பட்டது.
## போட்டியில் பங்கு பெறும் நாடுகளும், வீரர்களும்
இப்போட்டிகளில் 72 நாடுகளின் அணிகள் பங்கு கொள்கிறது. அவைகள்:

### நாடுகள் வாரியாக போட்டியில் பங்கு பெறும் வீரர்கள் எண்ணிக்கை

## பதக்கப் பட்டியல்
இந்தப் போட்டியில் இந்தியா மொத்தம் 61 பதக்கங்கள் பெற்று 4வது இடத்தை தக்கவைத்துள்ளது.



## மேற்கோள்கள்

## வெளி இணைப்புகள்
* Birmingham 2022

பகுப்பு:பொதுநலவாய விளையாட்டுக்கள்
பகுப்பு:இங்கிலாந்தில் விளையாட்டு
பகுப்பு:2022 இல் விளையாட்டுகள்
பறங்கித்தெரு

யாழ்ப்பாணத்தில் **பறங்கித்தெரு** என்பது, யாழ்ப்பாண நகரத்தில் ஐரோப்பியர் வாழ்ந்த பகுதியைக் குறிப்பதற்கு உள்ளூர் மக்கள் வழங்கிய பெயர் ஆகும். இப்பகுதி தற்போதைய பிரதான வீதியையும் அதை அண்டிய பகுதிகளையும் குறிக்கும். போர்த்துக்கேயர் காலத்தில் உருவான இது ஒல்லாந்தர், ஆங்கிலேயர் ஆகியோரின் ஆட்சிக்காலத்திலும் ஐரோப்பியர் குடியிருப்பாக இருந்துவந்தது. ஆங்கிலேயர் ஆட்சியின் தொடக்க காலம் வரை யாழ்ப்பாண நகரம் இப்பகுதிக்குள்ளேயே அடங்கியதாக இருந்தது. இதனால், நகரம் என்பதைக் குறிக்கும் போர்த்துக்கேயச் சொல்லைத் தழுவி “சீதாரி“ என்னும் பெயராலும் மக்கள் இப்பகுதியை அழைத்தனர்.

## அமைப்பு
பறங்கித்தெருப் பகுதியின் முக்கியமான வீதி பிரதான வீதி. பிரதான வீதிக்கு இணையாக கரையோரமாக பாங்சால் வீதியும், எதிர்ப் பக்கத்தில் சப்பல் வீதியும் உள்ளன. இவற்றுக்குச் செங்குத்தாக முற்கூறிய மூன்று வீதிகளையும் வெட்டிச்செல்லும் விதமாக மேற்கில் முன் வீதியும், அதற்குத் தெற்கே ஒன்றுக்கு அடுத்து மற்றொன்றாக முதலாம், இரண்டாம், மூன்றாம், நான்காம், ஐந்தாம் குறுக்குத் தெருக்களும் அமைந்து ஒரு வலைப்பின்னல் சாலையமைப்பை உருவாக்குகின்றன. 
 
பகுப்பு:யாழ்ப்பாண வரலாறு
தமிழகக் கடலோரப் பகுதிகள்

**தமிழகக் கடலோரப் பகுதிகள்**, இந்தியப் பெருங்கடல், வங்காள விரிகுடா, இந்திய துணைக்கண்டம் ஆகியவற்றைச் சார்ந்து தென்கிழக்குப் பகுதிகளில் அமைந்துள்ளது. 1,076 கி.மீ. (669 மைல்கள்) நீளமுள்ள இப்பகுதி இந்தியாவில் குஜராத்துக்கு அடுத்தப்படியாக இரண்டாவது நீளமான கடலோரப் பகுதியாகும். வடக்கே தமிழகத்தின் தலைநகரான சென்னையிலிருந்து ஆரம்பித்து, தெற்கே இந்தியப்பெருங்கடல், வங்காள விரிகுடா மற்றும் அரபிக்கடல் ஆகியவை அமைந்துள்ள கன்னியாகுமரி வரையிலும் பரந்துவிரிந்துள்ளது.

இலங்கை, பாக்கு நீரிணை, மன்னார் வளைகுடா போன்ற பகுதிகளையும் தன்னுடைய நீர்ப்பரப்பினால் சூழ்ந்துள்ளது. இக்கடலோரத்தில் 14 மாவட்டங்களும், 15 பெரிய துறைமுகங்களும், ஏரிகளும், நீர் நிலைகள், கடற்கரைகள் ஆகியவையும் உள்ளன.

## புவியியல்
இக்கடலோரப் பகுதி, திருவள்ளூர் மாவட்டத்தின் பழவேற்காடு பகுதி முதல், கன்னியாகுமரி மாவட்டத்தில் உள்ள ஏழுதேசம் வரையிலும் சுமார்  நீளத்தில் அமைந்துள்ளது. இராமநாதபுரம் மாவட்டத்தின் பாம்பன் தீவு, பாக்கு நீரிணை, மன்னார் வளைகுடா, இலங்கையின் இராம சேது பாலம் ஆகியவற்றை இணைக்கிறது. திருவள்ளூர், சென்னை, செங்கல்பட்டு, விழுப்புரம், கடலூர், மயிலாடுதுறை, திருவாரூர், நாகப்பட்டினம், தஞ்சாவூர், புதுக்கோட்டை, இராமநாதபுரம், தூத்துக்குடி, திருநெல்வேலி, கன்னியாகுமரி ஆகிய 14 மாவட்டங்கள் இக்கடலோரப்பகுதியில் அமைந்துள்ளன.

thumb|200x200px|இராசேந்திர சோழனின் ஆட்சிப்பகுதி
thumb|200x200px|சென்னை துறைமுகம்

## கடல் வணிகம்
தமிழகத்தின் முக்கியத் துறைமுகங்களாக சென்னைத் துறைமுகம், எண்ணூர் துறைமுகம், தூத்துக்குடி துறைமுகம், நாகப்பட்டினம் ஆகியவை விளங்குகின்றன. இதுமட்டுமின்றி 11 சிறிய துறைமுகங்களும் உள்ளன. சென்னைத் துறைமுகம், செயற்கையாக உருவாக்கப்பட்டது; இது இந்தியாவின் இரண்டாவது ஓய்வற்ற துறைமுகமாகும்.

## மீன்பிடிப்பும் மீன்வளர்ப்பும்
சுமார் 10.5 இலட்சம் மீனவர்களும் 3 பெரிய மீன்பிடி துறைமுகங்களும், 3 நடுத்தர மீன்பிடி துறைமுகங்களும், 363 மீன்பிடி நிலையங்களும் உள்ளன. இங்குபிடிக்கப்படும் மீன்கள் இந்தியாவின் மொத்த மீன்பிடிப்புகளில் 10-12 % அதாவது, 7.2 இலட்சம் டன் ஆகும். மீன்வளர்ப்பில், இறால், கடற்காய், கிளிஞ்சல், கடற்சாதாழை, ஆளி உள்ளிட்டவைகளும் அடங்கும்.

## தட்பவெப்பநிலை
alt=Map of the Indian Ocean region|thumb|200x200px|2004-ம் ஆண்டு ஏற்பட்ட பூகம்பத்தால் பாதிக்கப்பட்ட பகுதிகள்

வங்காள விரிகுடாவில் ஏற்படும் வெப்பநிலை மாற்றங்கள், தமிழகக் கடலோரப் பகுதிகளில் பல்வேறு தட்பவெப்ப மாற்றங்களுக்கு வழிவகுக்கின்றது. 26, திசம்பர், 2004 ஆம் ஆண்டு ஏற்பட்ட சுனாமியில் சுமார் 10,000 நபர்கள் உயிரிழந்தனர்.

## கடற்கரை
[thumb|200x200px|[மெரீனா கடற்கரை]] 
தமிழக கடலோரப்  பகுதிகளில்  நிறைய கடற்கரைகள் இருக்கின்றன. சென்னையில் உள்ள மெரீனா கடற்கரை 13 கி.மீ. (8.1 மைல்கள்) நீளமானதாக உள்ளது. இது இந்தியாவின் மிக நீளமான இயற்கையான கடற்கரையாகும். உலகின் பதினொன்றாவது நீளமான கடற்கரையாகும்.

## செடிகளும் விலங்குகளும்
மன்னார் வளைகுடா தேசிய கடல்சார் உயிரியல் பூங்கா, இந்தியாவின் பாதுகாக்கப்பட்ட இடங்களில் ஒன்றான இது 21 சிறிய தீவுகளை கொண்டுள்ளது. இது மன்னார் வளைகுடா அருகிலும், தூத்துக்குடிக்கும் தனுஷ்கோடிக்கு மத்தியிலும் உள்ளது. இப்பூங்காவில் பல்வேறு வகையான நீர்வாழ் உயிரினங்களும், விலங்குகளும் உள்ளன. மொத்தமுள்ள 2,200 இந்திய மீன்களில், சுமார் 510 (23%) வகையான மீன் வகைகள் இப்பகுதியில் உள்ளது.

## மேற்கோள்கள்

பகுப்பு:கடற்கரைகள்
பகுப்பு:தமிழ்நாடு
பகுப்பு:தமிழ்நாட்டு சுற்றுச்சூழல்
1725

**1725** (MDCCXXV) ஒரு திங்கட்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* பெப்ரவரி 8 - முதலாம் பீட்டர் இறந்ததை அடுத்து உருசியாவின் அரசியாக அவரது மனைவி முதலாம் கேத்தரின் முடிசூடினார்.
* செப்டம்பர் 16 - பெரிய பிரித்தானியா, பிரான்சு, புருசியா ஆகிய நாடுகளுக்கிடையே அனோவர் நகரில் உடன்படிக்கை கையெழுத்தானது.
* இங்கிலாந்தின் வாப்பிங்கு நகரில் 70 வீடுகள் தீயினால் சேதமடைந்தன.
* சிங் மரபு சீனாவில் 5,020 பாகங்கள் அடங்கிய நீண்ட கலைக்களஞ்சியத்தின் 66 பிரதிகள் அச்சிடப்பட்டன.
* 1725-1730 - பிரான்சில் விடுதலைக் கட்டுநர் நிறுவப்பட்டது.

## பிறப்புகள்
* ஏப்ரல் 2 - கியாகோமோ காசநோவா, இத்தாலிய நாடுகாண் பயணி, எழுத்தாளர் (இ. 1798)
* மே 31 - அகில்யாபாய் ஓல்கர், ஓல்கர்கர் வம்சத்தின் பேரரசி (இ. 1795)
* செப்டம்பர் 29 - ராபர்ட் கிளைவ், பிரித்தானியத் தளபதி (இ. 1774)

## இறப்புகள்
* பெப்ரவரி 8 - உருசியாவின் முதலாம் பீட்டர் (இ. 1672)

## 1725 நாற்காட்டி

## மேற்கோள்கள்
ஆதண்டை

**ஆதண்டை** (capparis) (உயிரியல் பெயர்:capparis sepiaria) என்ற இந்த இனத்தாவரம் பூக்கும் வகையைச் சேர்ந்தது ஆகும். இதன் வாழிடம் அயனமண்டலத்திற்கும், மித வெப்ப மண்டலத்திற்கும் இடைப்பட்ட பகுதியாகும். இத்தாவரம் புதர் போல் வளர்ந்து கொடிபோல் படர்ந்தும் காணப்படுகிறது.

## உபயோகப்பகுதி

இந்த தாவரத்தின் கனிப் பகுதியை நோய் தீர்க்கும் மருந்தாக உபயோகிக்கிறார்கள்.

## மேற்கோள்கள்

பகுப்பு:பூக்கும் தாவரங்கள்
பகுப்பு:கொடிகள்
அதீஸ்சிங் கோயில்

**அதீஸ்சிங் கோயில்** (Hutheesing Jain Temple) (குசராத்தி: હઠીસિંહનાં દેરા) என்பது குசராத் மாநிலம் அகமதாபாத்தில் உள்ள புகழ்பெற்ற ஒரு சமணக் கோயில் ஆகும். இது 1848 ஆண்டு கட்டப்பட்டது.
## வரலாறு

இக்கோயிலை கட்ட திட்டமிட்டவர் *ஷெட் அதீஸ்சிங் கேசாரிசிங்* என்ற அகமதாபாத்தைச் சேர்ந்த பணக்கார வணிகராவார். கட்டுமான  வேலை நடந்துவந்த நிலையில் அதீஸ்சிங் இறந்தார். பிறகு அவரது மனைவி *சீதனி அர்கோபாய்* என்பவரால் கோயில் கட்டுமானம்  முடிக்கப்பட்டது. மொத்த செலவு கிட்டத்தட்ட ரூ. 8 லட்சம் . அதன் பின்னரும்  பெரிய தொகை செலவிடப்பட்டது.  இக்கோயில் சமண சமயத்தின் பதினைந்தாம் தீர்தரங்கரான தர்மநாதருக்கு கட்டப்பட்டது ஆகும்.
இக்கோயில் குசராத்தில் கடும் பஞ்சம் ஏற்பட்ட காலகட்டத்தில் கட்டப்பட்டது. கோவில் கட்டி முடித்த இரண்டு ஆண்டுகளுக்கு திறமையான கைவினைஞர்கள் நூற்றுக்கணக்கானோர்கு  வேலை கிடைத்தது..
இந்த கோயில் அதீஸ்சிங் குடும்ப ஆறக்கட்டளையால் நிர்வகிக்கப்படுகிறது.
## கட்டடக்கலை
இக்கோயில் மிகுந்த கலையரகும், நுண்ணிய சிற்ப வேலைபாடுகளுடன் கட்டப்பட்ட இக் கட்டடம் இரட்டை அடுக்கு கொண்டது. 15 ஆம் தீர்த்தங்கரரின் பளிங்குச் சிலை கருவறாயில் முதன்மையாக உள்ளது.  இந்த கோயில் கிழக்கு நோக்கி அமைந்துள்ளது. முகப்பில் பன்னிரண்டு அழகுபடுத்தப்பட்ட தூண்கள் ஒரு பெரிய குவிமாடத்தை தாங்கி நிற்கின்றன. இந்த வளாகத்தில்  52 மாடங்கள் அமைந்து உள்ளது. அவை ஒவ்வொன்றுக்கும் அருகில் கடவுள் சிலைகளைக் கொண்டு அலங்கரிக்கப்பட்டுள்ளது.

## படக்காட்சியகம்



image:Sheth Hutheesinh Temple.jpg|அதீஸ்சிங் கோயில் தோற்றம்

image:Hathee-Singh-Jain-Temple-Ahmedabad.jpg|கோயிலின் முதன்மை வாயில்

image:HutheesingJainTemple79.jpg|கோயிலின் முகப்புத் தோற்றம்

image:Entrance Hathising Jain Temple Ahmedabad 1866.jpg|1866இல் முகப்பு

image:Porch Hathising Jain Temple Ahmedabad 1866.jpg|porch in 1866



## மேற்கோள்கள்

பகுப்பு:அகமதாபாத்
பகுப்பு:அகமதாபாத் மாவட்டம்
பகுப்பு:சமணக் கோயில்கள்
திருப்பட்டூர் வரதராஜப்பெருமாள் கோயில்

**திருப்பட்டூர் வரதராஜ பெருமாள் கோயில்** என்பது திருப்பட்டூரில் அமைந்துள்ள ஒரு பெருமாள் கோயில் ஆகும்.

## அமைவிடம்
இக்கோயில் திருச்சி மாவட்டம் மண்ணச்சநல்லூர் வட்டத்தில் உள்ள திருப்பட்டூர் என்னும் கிராமத்தில் அமைந்துள்ளது.

## வரலாறு
இரண்டாம் நந்திவர்ம பல்லவன் (கி.பி.730-795), ஜடாவர்ம வீர பாண்டியன் காலத்திலும் கி.பி.1277ஆம் ஆண்டிலும் புனரமைப்பு பெற்றுள்ளது. 

## இறைவன், இறைவி
ஸ்ரீதேவி பூதேவியுடன் வரதராஜ பெருமாள் நின்ற கோலத்தில் அபய கரத்துடன் சக்ர முத்திரையுடன் காணப்படுகிறார்.

## திருப்பணி
தற்போது (செப்டம்பர் 2015) இக்கோயிலின் திருப்பணி நடைபெற்று வருகிறது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள பெருமாள் கோயில்கள்
பகுப்பு:வைணவ தலங்கள்
2015 சிங்கப்பூர் பொதுத் தேர்தல்

**[[சிங்கப்பூர்|சிங்கப்பூரின்]] 17வது நாடாளுமன்றப் பொதுத் தேர்தல்** (*Singapore's 17th parliamentary general election*) 2015 செப்டம்பர் 11 இல் நடைபெற்றது. சிங்கப்பூரின் யாப்பின் படி, சிங்கப்பூர் நாடாளுமன்றத்தின் அதிகபட்சக் கால எல்லை 5 ஆண்டுகள் ஆகும். இக்காலப்பகுதிக்குள் குடியரசுத் தலைவர் நாடாளுமன்றத்தைக் கலைத்து, மூன்று மாதத்திற்குள் தேர்தல் நடத்தப்பட வேண்டும். சிங்கப்பூரில் வாக்களிப்பது கட்டாயம் ஆகும். பிரதமர் அலுவலகத்தின் கீழுள்ள தேர்தல் வாரியத்தினால் தேர்தல்கள் நடத்தப்படுகின்றன. 2015 ஆகத்து 25 இல் குடியரசுத் தலைவர் டோனி டேன் கெங் யம் 16வது நாடாளுமன்றத்தைக் கலைத்தார். 2015 செப்டம்பரில் நியமனங்கள் ஏற்றுக் கொள்ளப்பட்டன.

சிங்கப்பூரின் விடுதலைக்குப் பின்னர் முதற் தடவையாக இத்தேர்தலிலேயே அனைத்து 83 தொகுதிகளிலும் தேர்தல் இடம்பெற்றது. பெரும்பாலான தொகுதிகளில் முக்கிய இரண்டு கட்சிகளே போட்டியிட்டன. மூன்று தனித் தொகுதிகளில் மூன்று கட்சிகள் போட்டியிட்டன.

மொத்தமுள்ள 89 தொகுதிகளில், மக்கள் செயல் கட்சி அனைத்துத் தொகுதிகளிலும் போட்டியிட்டு 83 இடங்களை வென்றது. மீதமுள்ள 6 இடங்களை 28 தொகுதிகளில் போட்டியிட்ட சிங்கப்பூர் பாட்டாளிக் கட்சி வென்றது. மொத்தம் 93.56% வாக்குகள் (வெளிநாட்டு வாக்குகள் தவிர்த்து) பதியப்பட்டன. செயல் கட்சி 69.86% வாக்குகளைப் பெற்றது. இது 2011 தேர்தல் வாக்குகளை விட 9.72% அதிகமாகும். பாட்டாளிக் கட்சி 39.75% வாக்குகளைப் பெற்றது. இது சென்ற தேர்தலை விட 6.83% குறைவானதாகும்.

## பின்னணி
இத்தேர்தல் சிங்கப்பூரின் 17வது பொதுத்தேர்தலும், சுதந்திரத்திற்குப் பின் நடக்கும் 12வது பொதுத்தேர்தலும் ஆகும். 1959 முதல் தொடர்ந்து 14 முறை ஆட்சியில் உள்ள மக்கள் செயல் கட்சி (PAP) இத்தேர்தலில் போட்டியிடுகிறது. சிங்கப்பூரின் முதல் பிரதமர் லீ குவான் யூவின் மறைவிற்குப் பிறகு நடக்கும் முதல் தேர்தலும், பிஏபி பொதுச் செயலாளர் லீ சியன் லூங்கின் தலைமையிலான மூன்றாவது தேர்தலுமாகும்.

### அரசியல் கட்சிகள்
1965இல் சிங்கப்பூர் சுதந்திரம் அடைந்ததிலிருந்து மக்கள் செயல் கட்சி (PAP) ஆட்சியில் உள்ளது, பிரதமராக லீ சியன் லூங் பதவியில் உள்ளார். லோ தியா கியாங் தலைமையிலான தொழிலாளர் கட்சி எதிர்க்கட்சியாக உள்ளது. அக்கட்சிக்கு தற்போது 7 உறுப்பினர்களும் இரண்டு தொகுதியல்லாத உறுப்பினர்களும் உள்ளனர். சியா சீ தோங் தலைமையிலான சிங்கப்பூர் மக்கள் கட்சிக்கு தொகுதியல்லாத நாடாளுமன்ற உறுப்பினர் (NCMP) ஒருவர் உள்ளார். எட்டு எதிர்க்கட்சிகள் இந்தத் தேர்தலில் களத்தில் இறங்கின.

## காலக்கோடு

## தேர்தல் முடிவுகள்

## மேற்கோள்கள்

பகுப்பு:சிங்கப்பூரில் தேர்தல்கள்
பகுப்பு:2015 தேர்தல்கள்
குகி மக்கள்

**குகி** அல்லது **சின் மக்கள்** திபெத்திய பர்மிய பிரிவைச் சேர்ந்த பழங்குடி மக்கள். பேச்சுவழக்கு மற்றும் வாழும் பகுதியின் அடிப்படையில் சுமார் என்பது பழங்குடி உட்பிரிவினராக பகுக்கப்பட்டுள்ளனர். உலகில் சுமார் 55 லட்சம் குகி மக்கள் உள்ளனர்.  இரண்டாம் உலகப் போரில் குகி மக்கள் ஜப்பானிய பேரரசு இராணுவத்துடனும் சுபாஷ் சந்திர போஸ் தலைமையிலான இந்திய தேசிய இராணுவத்துடனும் இணைந்து நட்பு அணி நாட்டு படைகளுக்கெதிராக போரிட்டனர்.

### வாழிடம்
அருணாசலப் பிரதேசம் தவிர்த்த இந்தியாவின் அனைத்து வடகிழக்கு மாநிலங்களிலும் வடமேற்கு பர்மாவிலுள்ள சின் மாநிலத்திலும் வங்காளத்தின் சிட்டகாங் மலைப்பகுதிகளிலும் வாழ்கின்றனர். 

### மொழி
குகி-சின், குகி-சின்-மிசோ, குகி-நாகா என அழைக்கப்படும் சீன திபெத்து குடும்பத்தைச் சேர்ந்த **குகிய மொழி** 

### சமயம்
பெரும்பாலான குகி மக்கள் புரோட்டஸ்டன்ட் கிருத்துவ சமயத்தை பின்பற்றுபவர்கள்.

### பண்பாடு
காட்டிக் கொடுத்தல் மரணதண்டனைக்குரிய குற்றமாக அறியப்படுகின்றது. பெருமளவில் பெண்களுக்கு உரிமை குறைவான இச்சமூகத்தில் அடிமைத்தனமும் வழக்கில் இருந்துள்ளது.
## இவற்றையும் பார்க்க
*இந்தியாவின் பட்டியலிடப்பட்ட பழங்குடிகள்

## சான்றுகள்

பகுப்பு:இந்தியப் பழங்குடிகள்
பகுப்பு:வடகிழக்கிந்தியப் பழங்குடிகள்
பகுப்பு:மணிப்பூர் மக்கள்
பகுப்பு:வடகிழக்கு இந்தியாவில் உள்ள இனக்குழுக்கள்
2015 சபா நிலநடுக்கம்

**2015 சபா நிலநடுக்கம்** (Malay: Gempa Bumi Sabah 2015) என்பது சூன் 5, 2015 அன்று 30 விநாடிகள் வரை 6.0 புள்ளிகள் உந்துத்திறன் ஒப்பளவு கோளில் ரனாவு, சபா, மலேசியாவில் நிகழ்ந்த நிலநடுக்கமாகும் 1976க்குப் பிறகு மலேசியாவில் நிகழ்ந்த மிகப்பெரிய நிலநடுக்கமாகும்.
கினபாலு மலையில் 18 பேர் இறந்தனர், அதில் சிங்கப்பூர் தந்ஜுங் கதோங் ஆரம்ப பாடசாலை மாணவர்களே அதிகம், 137 பேர் மலை உச்சியில் மாட்டிக்கொண்டனர், எனினும் பின்னர் மீட்கப்பட்டனர்.

நில அதிர்வுகள் தம்புனான், துவாரன், கோதா கினபாலு, இனானம், கோடா பெலுட், கோடா மரூட், குடாட், லிகாஸ், பெனாம்பங், புடாடன், கினாருட், பாபர், பியூபோர்ட், கெனிங்கவ், பெலுரன், சன்டக்கான், குனாக், தவாவ், மற்றும் லபுவான், லவாஸ், லிம்பாங், மற்றும் சரவாக்கில் மிரி மற்றும் பண்டார் சிறி பகவான் புருணை ஆகிய இடங்களில உணரப்பட்டது.

### உயிரிழப்புகள்
நாடுகள் வாரியாக உயிரிழப்புகள்

## குறிப்புகள்



## மேற்கோள்கள்

பகுப்பு:2015 நிலநடுக்கங்கள்
பகுப்பு:சபா
பகுப்பு:மலேசியாவில் நிலநடுக்கங்கள்